La magistratura espanyola i Felipe VI es reclouen a Madrid en vigílies del judici i tacats d'escàndols
Per primera vegada en més de vint anys, avui el lliurament dels despatxos als nous jutges no es farà a Barcelona, sinó a Madrid. Malgrat que l'Escola Judicial tingui la seu a Barcelona, i malgrat les protestes de la sala de govern del Tribunal Superior de Justícia de Catalunya i de la jutgessa degana de Barcelona, Mercè Caso, per aquesta decisió que trenca dues dècades d'actes solemnes que s'havien fet a Catalunya. El pretext és la commemoració del quarantè aniversari de la constitució espanyola. Això farà que enguany tant Felipe VI com la cúpula judicial, qüestionats i en un moment molt baix de popularitat, s'estalviïn de venir al Principat. L'Escola Judicial es va inaugurar l'any 1997 a Vallvidrera, i des d'aleshores el lliurament de despatxos el presidia el rei espanyol a la capital catalana, en un acte solemne i multitudinari al qual acudien nombroses personalitats polítiques, policíaques i judicials, inclòs el president del CGPJ i del Suprem. Entre aquestes autoritats hi havia també membres del govern de la Generalitat, començant pel president.
Què s'estalvien Felipe VI i la cúpula judicial amb aquest canvi?
venir al Principat